Humphrey Bogart

Humphrey Bogart  foi un actor de cine y teatru d'Estaos Xuníos. Nació en Nueva York col nome de Humphrey De Forest Bogart. Delles biografíes afiten la so fecha de nacimientu n'avientu envede en xineru de 1899.

Bogart foi'l mayor de los tres fíos del matrimoniu formáu por Belmont De Forest, médicu ciruxanu, y Maude Humphrey, artista gráfica. Estudió na Escuela Trinity, y más alantre na Academia Philips de Massachusetts, u conoció al so collaciu William Brady, fíu del productor de teatru William A. Brady, que lu empobinó a desendolcar la so faceta teatral. Bogart pensare n'estudiar medicina na Universidá de Yale, ensin embargu, estos planes nun los algamó al ser espulsáu pol so comportamientu rebalbu.

Alistóse na Marina durante la Primer Guerra Mundial, y foi destináu como marineru al buque S.S. Leviathan. En 1918 el barcu foi atacáu por submarinos y un torpéu dio-y ensin que lu fundiera. Pol españu, un cachu de madera dio-y a Bogart na cara y raxo-y la boca, lo que siempres-y afectó al su mou de falar.

De vuelta a la so vida civil, foi contratáu como alministraor na compañía cinematográfica y de teatru World Film Corporation, de William A. Brady, el pá del so collaciu.

El so mou de falar y el so aspeutu físicu, que nun se correspondiere col del galán de la época finxeron perdifícil los anicios de la so carrera como actor. Dende 1922, añu nel que apaeció na obra The Ruined Lady, hasta 1935, namás fizo pequeñes intervenciones en películes y obres de teatru.

Ente los papeles secundarios que fizo destaquen la so apaición en Three on a match (estrenada n'España como Tres vidas de mujer). Esi papel propició que l'actor Leslie Howard puxara por incluir a Bogart nel papel de Duke Matee na película The Petrified Forest. L'ésitu del film foi l'aniciu de la carrera hasta l'estrellatu del actor.
La confirmación de Bogart como estrella de Hollywood llegó con High Sierra, en 1941. El so trabayu foi reconocíu pola Academia de Cine norteamericada cuando en 1951 diéron-y l'Óscar al meyor actor pola so interpretación en The African Queen (La reina d'África).
Bogart casóse cuatro vegaes. La so primer muyer foi l'actriz Helen Menken, cola que tuviera casáu ente 1926 y 1927. Un añu dempués casóse cola tamién actriz Mary Phillips, cola que vivió hasta 1938. Cinco díes dempués casóse con Mayo Methot, actriz cola que compartía afición al alcohol y cola que mantuviere siete años de conflictiva vida en común. Foi en 1945 cuando s'axuntó con Lauren Bacall, cola que protagonizó delles películes y ún de los matrimonios más carismáticos de Hollywood.

Bogart Morrió en 1957, víctima d'un cáncer d'esófagu en Hollywood.

 Filmografía 
 1930 : Up the River de John Ford
 1930 : A Devil with Women d'Irving Cummings
 1931 : Body and Soul d'Alfred Santell
 1931 : The Bad Sister d'Hobart Henley
 1931 : Women of All Nations de Raoul Walsh
 1931 : A Holy Terror d'Irving Cummings
 1932 : Love Affair de Thornton Freeland
 1932 : Big City Blues de Mervyn LeRoy
 1932 : Three on a Match de Mervyn LeRoy
 1934 : Midnight de Chester Erskine
 1936 : The Petrified Forest d'Archie Mayo
 1936 : Bullets or Ballots de William Keighley
 1936 : Two Against the World de William C. McGann
 1936 : China Clipper de Ray Enright
 1936 : Isle of Fury de Frank McDonald
 1937 : Black Legion d'Archie Mayo
 1937 : The Great O'Malley de William Dieterle
 1937 : Marked Woman de Lloyd Bacon
 1937 : Kid Galahad de Michael Curtiz
 1937 : San Quentin de Lloyd Bacon
 1937 : Dead End de William Wyler
 1937 : Stand-In de Tay Garnett
 1938 : Swing Your Lady de Ray Enright
 1938 : Crime School de Lewis Seiler
 1938 : Racket Busters de LLoyd Bacon
 1938 : Men Are Such Fools de Busby Berkeley
 1938 : The Amazing Dr. Clitterhouse d'Anatole Litvak
 1938 : Angels with Dirty Faces de Michael Curtiz
 1939 : King of the Underworld de Lewis Seiler
 1939 : The Oklahoma Kid de Lloyd Bacon
 1939 : Dark Victory d'Edmund Goulding
 1939 : You can't Get Away with Murder de Lewis Seiler
 1939 : The Roaring Twenties de Raoul Walsh
 1939 : The Return of Doctor X de Vincent Sherman
 1939 : Invisible Stripes de Lloyd Bacon
 1940 : Virginia City de Michael Curtiz
 1940 : It All Came True de Lewis Steiler
 1940 : Brother Orchid de Lloyd Bacon
 1940 : They Drive by Night de Raoul Walsh
 1941 : High Sierra de Raoul Walsh
 1941 : The Wagons Roll at Night de Ray Enright
 1941 : The Maltese Falcon de John Huston
 1942 : All Through the Night de Vincent Sherman
 1942 : Across the Pacific de John Huston
 1942 : Casablanca de Michael Curtiz
 1942 : The Big Shot de Lewis Seiler
 1943 : Action in the North Atlantic de Lloyd Bacon
 1943 : Sahara de Zoltan Korda
 1944 : Passage to Marseille de Michael Curtiz
 1944 : To Have and Have Not d'Howard Hawks
 1945 : Conlict de Curtis Bernhardt
 1946 : The Big Sleep de Howard Hawks
 1947 : Dead Reckoning de John Cromwell
 1947 : The Two Mrs. Carrolls de Peter Godfrey
 1947 : Dark Passage de Delmer Daves
 1948 : The Treasure of the Sierra Madre de John Huston
 1948 : Key Largo de John Huston
 1949 : Knock at Any Door de Nicholas Ray
 1949 : Tokyo Joe de Stuart Heisler
 1950 : Chain Lightning de Stuart Heisler
 1950 : In a Lonely Place de Nicholas Ray
 1951 : The Enforcer de Bretaigne Windust
 1951 : Sirocco de Curtis Bernhardt
 1951 : The African Queen de John Huston
 1952 : Deadline - U.S.A. de Richard Brooks
 1953 : Battle Circus de Richard Brooks
 1953 : Beat the Devil de John Huston
 1954 : The Caine Mutiny d'Edward Dmytryk
 1954 : Sabrina de Billy Wilder
 1954 : The Barefoot Contessa de Joseph L. Mankiewicz
 1955 : We're No Angels de Michael Curtiz
 1955 : The Left Hand of God d'Edward Dmytryk
 1955 : The Desperate Hours de William Wyler
 1956 : The Harder They Fall de Mark Robson

 Videu 
 Documentary 42': Humphrey Bogart... Behind the Legend

 Referencies 

 Enllaces esternos 

Categoría:Actores y actrices d'Estaos Xuníos
Categoría:Ganadores del premiu Óscar